Diari Oficial de la Generalitat Valenciana


Sumari del DOGV 8079, del 07-07-2017 (2017/5875)

Informació pública de l'Acord d'encàrrec de gestió, d'1 de maig de 2017, subscrit entre la Universitat Miguel Hernández d'Elx i la Fundació Universitas Miguel Hernández de la Comunitat Valenciana, per a la gestió del Parc Científic de la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/5875


Organisme emissor
:   Universitat Miguel Hernández d'Elx

Tipus de document
:   Anunci

Informació pública de l'Acord d'encàrrec de gestió, d'1 de maig de 2017, subscrit entre la Universitat Miguel Hernández d'Elx i la Fundació Universitas Miguel Hernández de la Comunitat Valenciana, per a la gestió del Parc Científic de la Universitat Miguel Hernández d'Elx. [2017/5875]  
Havent-se subscrit acord d'encàrrec de gestió entre la Universitat Miguel Hernández d'Elx i la Fundació Universitas Miguel Hernández de la Comunitat Valenciana per a la gestió del Parc Científic de la Universitat Miguel Hernández d'Elx, en virtut de la Resolució rectoral número 0598/17, de 28 d'abril de 2017, es procedeix a publicar el text de l'acord.  
  
Elx, 1 de maig de 2017.- El rector: Jesús Tadeo Pastor Ciurana.  
  
D'una part, la Universitat Miguel Hernández d'Elx (d'ara endavant UMH), CIF número Q-2052572P, amb domicili social a l'avinguda de la Universitat, s/n, CP 03619 Elx, i en el seu nom i representació Jesús Tadeo Pastor Ciurana, en qualitat de rector de la Universitat Miguel Hernández d'Elx, en virtut del Decret 42/2015, de 10 d'abril, de 2015, del Consell, pel qual se'l nomena rector de la Universitat Miguel Hernández d'Elx (DOCV 7503, 13.04.2015), i del Decret 208/2004, de 8 d'octubre, del Consell (DOCV 4861, 13.10.2004), pel qual s'aproven els Estatuts de la UMH, modificats pel Decret 105/2012, de 29 de juny, del Consell (DOCV 6808, 02.07.2012).  
  
I de l'altra part, la Fundació Universitas Miguel Hernández de la Comunitat Valenciana (d'ara en davant Fundació UMH), CIF número S 58664020, amb domicili social a l'avinguda de la Universitat, s/n, Edifici Quòrum 3, CP 03480 Elx, i en el seu nom i la seua representació Francisco Borja Miralles, com a vicepresident segon del Patronat, d'acord amb l'article 26 dels estatuts de la Fundació.  
  
Ambdues parts es reconeixen competència i capacitat per a formalitzar el present acord pel qual s'encomana a la Fundació UMH la gestió de l'emprenedoria, empreses participades i Parc Científic de la Universitat Miguel Hernández d'Elx.  
  
Exposen  
I. Que la UMH és una entitat de dret públic que gaudeix de plena personalitat jurídica i patrimoni propi per al desenvolupament de les seues funcions i la consecució dels seus fins, entre els quals destaca la prestació d'un servei públic d'educació superior mitjançant la docència, l'estudi i la investigació.  
II. Que la Fundació UMH és una entitat de dret privat que pertany al sector públic, sense ànim de lucre, amb personalitat jurídica pròpia i que gaudeix de plena capacitat jurídica i d'obrar, creada per voluntat expressa de la Universitat Miguel Hernández, i la missió fonamental és cooperar al compliment dels fins de la UMH.  
III. Que els Estatuts de la UMH estableixen que la Universitat podrà crear i participar en entitats amb personalitat jurídica pròpia per a la realització de les seues funcions específiques, sota diferents formes previstes al dret, entre elles la de Fundació.  
IV. Que l'article 4.1.n del text refós de la Llei de contractes del sector públic, aprovat pel Reial decret legislatiu 3/2011, de 14 de novembre (TRLCSP), exclou del seu àmbit d'aplicació els negocis jurídics en virtut dels quals s'encarregue la realització d'una determinada prestació a una entitat que, d'acord amb el que assenyala l'article 24.6 del mateix text normatiu, tinga atribuïda la condició de mitjà propi i servei tècnic del mateix.  
V. Que la Fundació UMH en l'actualitat constitueix un mitjà propi de la UMH, segons consta a l'article 1 dels seus Estatuts, de conformitat amb l'escriptura pública atorgada amb data del 23 de juliol de 2015, davant el notari Francisco José Tornel López, amb número de protocol 2.631, pel que, a efectes contractuals, les seues relacions tenen naturalesa instrumental, i s'articulen a través dels encàrrecs de gestió prevists a l'article 24.6 del TRLCSP.  
En virtut del que s'ha exposat, les parts subscriuen el present acord de conformitat amb les següents  
  
Clàusules  
  
Primera. Objecte de l'encomanda  
Fixar la col·laboració de la Fundació UMH en la gestió del Parc Científic, aspecte que n'engloba l'Emprenedoria, les Empreses Participades i les ubicades al Parc Científic, així com també les infraestructures, perquè l'esmentada Fundació duga a terme, per raons d'eficàcia, la gestió dels diferents programes d'emprenedoria, de suport i seguiment de les empreses participades per la UMH, i el suport a les empreses ubicades al Parc, així com pel que fa a la gestió de les pròpies infraestructures.  
Per tant, aquesta encomanda té tres grans objectius:  
Primer. Mostrar a la Comunitat de la UMH que la creació d'una empresa és una alternativa atractiva si la comparem amb l'ocupació per compte aliè, i alhora dotar-la de les eines necessàries per a la millora de la supervivència empresarial, basada en el lideratge enfocat a l'excel·lència, la confecció i el seguiment d'un pla estratègic, disponibilitat de plans concrets de recursos humans, aliances fortes amb proveïdors i altres partners, enfocament cap al client, control de l'eficiència productiva, ocupació de TIC, anàlisi del valor en producció, equips de persones preparats per a les millores, gestió de manteniment i innovació basada en una major capacitat interna d'investigació i disponibilitat d'eines organitzatives en aquest sentit, major capacitat de relacions externes i major inversió mitjana en R + d.  
Segon. Donar suport a la creació, el creixement i la consolidació d'empreses per part de la comunitat universitària, i en particular la creació d'empreses de base tecnològica a partir de l'activitat universitària, missió encomanada a les universitats a l'article 81 de la Llei orgànica 4/2007, de 12 d'abril, per la qual es modifica la Llei orgànica 6/2001, de 21 de desembre, d'Universitats.  
Tercer. Gestionar el Parc Científic de la UMH, que té com a missió l'impuls i la coordinació de les actuacions de l'empresa i la universitat en matèria de ciència, el desenvolupament tecnològic i la innovació, així com la realització i gestió de totes aquelles activitats que contribueixin a la promoció i millora de la competitivitat de les empreses de la Comunitat Valenciana per la via de la transferència del coneixement i transferència tecnològica de la recerca universitària.  
Amb caràcter general i no pas limitador, aquests objectius suposen la gestió de les següents activitats:  
- Els programes d'emprenedoria, com ara Maratón de Empresas UMH, Sprint de Empresas UMH, Programa Yuzz UMH, així com els que en el futur es puguen desenvolupar amb el mateix objectiu.  
- El programa de Crecimiento y Consolidación Empresarial (SOCE), destinat al suport d'empreses participades de la UMH.  
- Creació i gestió d'un instrument i/o vehicle d'inversió, orientat a cobrir les necessitats de finançament dels primers anys de vida, de les empreses participades per la UMH, i les del Parc Científic UMH.  
  
- La creació d'una xarxa d'acceleradores públiques a la província d'Alacant, juntament amb els ajuntaments (o altres entitats) dels diversos municipis, amb l'objectiu de traslladar el Know How en emprenedoria i consolidació empresarial generat en aquests anys.  
- L'atracció d'empreses intensives en I+D+i que es puguen instal·lar a les infraestructures del Parc Científic, amb l'objectiu tant de fomentar la prestació de serveis de consultoria i assessorament científic tecnològic per part dels professors i investigadors de la UMH; serveis universitaris, així com del desenvolupament de projectes d'investigació.  
  
- La prestació de serveis de consultoria a les empreses que formen part de l'entorn del Parc Científic de la UMH.  
- Formular estratègies concretes i efectives de desenvolupament empresarial i, en particular, d'activitats de recerca, innovació i desenvolupament tecnològic, prenent com a punt de partida la realitat del teixit productiu de la Comunitat Valenciana. Identificar les mancances i necessitats d'investigació així com el desenvolupament i la innovació en el teixit empresarial.  
La Fundació UMH desenvoluparà les activitats de la present encomanda sota les denominacions:  
- Emprende Universitas Miguel Hernández.  
- Parque Científico Universitas Miguel Hernández i/o Parc Científic Universitas Miguel Hernández.  
  
Segona. Contingut i activitats de l'encomanda de gestió  
El contingut de l'encomanda consta de les següents activitats enumerades de manera enunciativa, sense perjuí de poder desenvolupar altres activitats necessàries no previstes en aquesta relació:  
Primer. Prestació de serveis orientats a la creació d'empreses:  
  
- Disseny i/o gestió de programes d'emprenedoria, en què els participants reben:  
· Formació sobre temes de creativitat i posada en marxa d'empreses.  
  
· Formació sobre temes específics d'empreses.  
· Formació en habilitats personals (parlar en públic, fer presentacions eficaces).  
·Tutories personalitzades sobre els seus projectes que finalitzen amb l'elaboració d'un pla d'empresa.  
- Activitats, jornades, xerrades orientades a la difusió de la cultura de la creació d'empreses entre els investigadors de la UMH.  
- Proposta de modificacions i millores a la UMH al seu marc normatiu de creació i participació en empreses de base tecnològica generades a partir dels seus resultats de recerca i/o coneixements i/o capacitats.  
  
- Acompanyament als investigadors en els seus processos de creació d'empreses de base tecnològica:  
· Negociació amb els investigadors del seu posicionament en la companyia.  
· Defensa dels interessos de la UMH en les seues empreses participades.  
· Elaboració d'esborranys de la documentació exigida per la UMH per a la seua presa de decisió sobre la participació:  
Esborrany d'estatuts.  
Esborrany de pacte de socis.  
Esborrany de contracte de llicència.  
Pla de negoci.  
· Elaboració de sol·licituds de compatibilitat.  
Segon. Prestació de serveis de consultoria per a les empreses participades per la UMH, sota el marc del programa SOCE, entre d'altres, i caràcter merament enunciatiu i no limitador:  
- Recerca de finançament públic.  
· Elaboració de propostes.  
· Justificació i seguiment de projectes.  
- Recerca de finançament privat i/o socis.  
· Preparació de quaderns de venda.  
· Orientació i suport en la negociació.  
- Suport i seguiment per a l'elaboració de plans estratègics i de visibilitat.  
· Elaboració i control de plans d'actuació.  
· Suport i seguiment per a l'elaboració de plans comercials.  
· Elaboració i seguiment de pressupostos.  
· Elaboració i seguiment de tresoreria.  
· Anàlisi i optimització de costos.  
- Serveis de comunicació:  
· Elaboració de logos.  
· Elaboració de pàgines web.  
· Maquetació de cartes de servei.  
· Divulgació de les activitats realitzades per les empreses.  
- Serveis jurídics:  
· Orientació sobre la propietat industrial i intel·lectual.  
· Suport per a l'elaboració de contractes mercantils.  
· Orientació laboral.  
· Orientació fiscal.  
Tercer. Seguiment i gestió de les participades:  
- Representació de la UMH als òrgans de decisió de les empreses.  
  
- Seguiment de les participades.  
- Negociació i defensa dels interessos de la UMH a l'empresa.  
Quart. Gestió dels serveis de les infraestructures del Parc:  
- Captació d'empreses per a la seua ubicació al Parc Científic.  
- Cessió d'ús dels espais a les empreses.  
- Resolució d'incidències amb les empreses instal·lades al Parc.  
- Coordinació de plans d'emergències amb les empreses instal·lades al Parc i amb la UMH.  
- Coordinació i seguiment de les incidències de les infraestructures del Parc amb el servei de manteniment o infraestructures de la UMH.  
  
- Posada a disposició de les empreses dels diferents equipaments científics i tecnològics de la UMH.  
- Prestació del servei de veu i dades a les empreses del Parc Científic.  
- Gestió del control d'accés als espais de cada empresa.  
- Senyalització de l'empresa als edificis.  
Cinqué. Prestació de serveis de consultoria per a les empreses no participades per la UMH, entre d'altres, i caràcter merament enunciatiu i no imitador:  
- Recerca de finançament públic.  
· Elaboració de propostes.  
· Justificació i seguiment de projectes.  
- Recerca de finançament privat i/o socis.  
· Preparació de quaderns de venda.  
· Orientació i suport en la negociació.  
- Suport i seguiment per a l'elaboració de plans estratègics i de viabilitat.  
· Elaboració i control de plans d'actuació.  
· Suport i seguiment per a l'elaboració de plans comercials.  
· Elaboració i seguiment de pressupostos.  
· Elaboració i seguiment de tresoreria.  
· Anàlisi i optimització de costos.  
- Serveis de comunicació:  
· Elaboració de logos.  
· Elaboració de pàgines web.  
· Maquetació de cartes de servei.  
· Divulgació de les activitats realitzades per les empreses.  
- Serveis jurídics:  
· Orientació sobre la propietat industrial i intel·lectual.  
· Suport per a l'elaboració de contractes mercantils.  
· Orientació laboral.  
· Orientació fiscal.  
Sisé. Gestió de la comunicació:  
- Elaboració d'una pàgina web amb informació relativa a l'activitat objecte de l'encomanda.  
- Actualització de la informació continguda al web.  
- Pla de comunicació per a la promoció de les activitats de l'encomanda.  
Seté. Gestió dels recursos humans:  
- Coordinació general dels mitjans tècnics i humans per al desenvolupament de les activitats que s'executen a l'encomanda.  
- Assessorament, realització i gestió dels contractes laborals associats al desenvolupament de les contractacions que calga establir associades a l'activitat de l'encomanda.  
- Gestió de nòmines i seguretat social.  
- Prevenció de riscos laborals.  
Huité. Gestió econòmica i administrativa:  
- Resolució d'incidències administratives i tècniques.  
- Comptabilitat separada d'ingressos i despeses.  
- Emissió de facturació.  
- Recepció i identificació de transferències.  
- Tramitació dels pagaments associats a l'activitat.  
- Inventari físic d'existències i immobilitzat.  
- Control i liquidació d'imposts associats.  
- Ingrés al compte de la UMH del cànon de gestió propi d'aquesta encomanda.  
- Elaboració dels informes que, per a aquest efecte, en considere necessaris la UMH.  
Nové. Gestió jurídica:  
- La signatura d'acords amb entitats per a les activitats relacionades i/o necessàries per a la gestió de l'encomanda.  
- Assessorament general per al desenvolupament de les activitats.  
- Establiment dels requisits per a assegurar el compliment del text refós de la Llei de Contractes del Sector Públic en tot allò que siga aplicable a la matèria.  
  
  
Tercera. Mitjans humans i materials  
El personal de la Fundació UMH que realitze les activitats derivades del present encàrrec no tindrà cap tipus de vinculació, de caràcter laboral o administratiu, amb la Universitat Miguel Hernández d'Elx. La Fundació UMH facilitarà tots els mitjans necessaris per al desenvolupament de l'encomanda, incloent mitjans tècnics, informàtics, telefonia mòbil i desplaçaments necessaris per a la realització dels treballs encomanats, i es regirà pels criteris d'economia, eficàcia, eficiència i qualitat.  
La Fundació UMH podrà contractar a tercers l'execució de les activitats definides a la clàusula primera, havent de circumscriure's al límit del 50  % de l'import total de la present encomanda. En tot cas haurà de ser autoritzada per la Universitat, prèvia notificació per part de la Fundació UMH.  
La UMH posa a disposició i autoritza a la Fundació UMH l'ús les instal·lacions i infraestructures que siguen necessàries per al desenvolupament de les activitats encomanades, per tal que aquesta puga desenvolupar la seua activitat pròpia, i s'utilitzarà segons s'estableix a l'annex I.  
  
Les instal·lacions destinades a la ubicació d'empreses, i que per tant conformen l'entorn del Parc Científic, seran aquelles que la pròpia FUNDACIÓ UMH adquirisca o contracte per qualsevol títol o negoci jurídic per a l'execució de l'encomanda; i les que la UMH cedeix en ús, que en concret són, sense perjuí que en el futur puga cedir l'ús d'altres instal·lacions per al mateix objecte, com les relacionades a continuació:  
  
  
Edifici Estança  
Edifici Innova Nau de la Innovació  
QUÒRUM 3 Totes les estances  
QUÒRUM 4 Totes les estances  
  
  
La UMH i la FUMH es facilitaran en la mesura que siga necessari, l'accés a les bases de dades de caràcter personal que resulten necessàries per al desenvolupament de la gestió encomanada. Les dues entitats, com a encarregades del tractament de les bases de dades, seran responsables de la utilització i comunicació indegudes d'aquelles dades i del seu destí a una finalitat diferent de l'encomanada, de conformitat amb el que disposa l'article 12.4 de la Llei Orgànica 15 / 1999, de 13 de desembre de Protecció de Dades de Caràcter Personal, i a l'article 20 del seu Reglament de desenvolupament, aprovat pel Reial decret 1720/2007, de 21 de desembre.  
 Una vegada s'haja complit l'encomanda, les dades de caràcter personal que es troben en mans de la Fundació UMH, o viceversa, hauran de ser retornats a la UMH o la FUMH, juntament amb els documents o suports en què consten aquestes dades, sense perjuí de conservar-les, degudament bloquejades, mentre no es puguen derivar responsabilitats de la seua relació mútua.  
  
Quarta. Criteris de selecció d'emprenedors i empreses participades  
  
Per a la incorporació d'emprenedors als programes de creació d'empreses propis de la UMH, cal que els emprenedors presenten durant els períodes en què estiga oberta la selecció de projectes de cada programa, una sol·licitud d'entrada en la qual expliquen el seu projecte.  
  
Per a la selecció se'n valorarà el caràcter innovador o diferencial, així com també el perfil de l'emprenedor.  
Per a la selecció d'empreses que poden rebre els serveis de consultoria objecte de la present encomanda, es tindran en compte, sempre que l'empresa estiga participada per la UMH, els següents criteris:  
  
- El perfil innovador o científic tecnològic de l'empresa.  
- La dedicació dels promotors a l'empresa.  
- La flexibilitat dels promotors a la incorporació de socis industrials, financers o gestors, en cas que siga necessari.  
- La viabilitat econòmica financera de l'empresa, procurant la diversificació o diferenciació competitiva del teixit industrial de la nostra zona d'influència.  
- La capacitat de l'empresa per acollir estudiants en pràctiques o contractar titulats de la UMH.  
- Que siguen empreses generadores de llocs de treball d'alta qualificació, que hi permeten la incorporació de doctors.  
- Que siguen empreses socialment responsables, que promoguen la igualtat d'oportunitat entre els seus treballadors.  
  
Cinquena. Criteris d'incorporació al Parc Científic  
Per a la incorporació d'empreses a l'entorn del Parc Científic de la UMH, la Fundació UMH tindrà en compte els següents criteris:  
- El perfil innovador, científic o tecnològic de l'empresa.  
- La seua inversió actual o potencial en Recerca o Desenvolupament  
- La viabilitat econòmica financera de l'empresa, procurant la diversificació o diferenciació competitiva del teixit industrial de la nostra zona d'influència.  
- Relació en el moment de realitzar la sol·licitud d'entrada al Parc amb els grups de recerca de la UMH o el seu potencial relació.  
  
- Que es tracte d'un Spin off de la UMH o d'empreses participades per aquesta última, o generades pels seus titulats.  
- La capacitat de l'empresa per acollir estudiants en pràctiques o contractar titulats de la UMH.  
- Que siguen empreses generadores de llocs de treball d'alta qualificació, que hi permeten la incorporació de doctors.  
  
Sexta. Contraprestació i preus públics per la prestació dels serveis encomanats  
La Universitat, per la prestació de serveis relacionats a la clàusula primera b punts primer i segon d'aquesta encomanda, rebrà:  
  
- Per la participació als programes d'emprenedoria la UMH es reserva el dret a prendre-hi un 5 % del capital social a les empreses impulsades.  
- Per la prestació dels serveis de consultoria a les empreses participades per la UMH, aquesta última es reserva el dret a prendre un 5  % del capital social addicional d'aquestes empreses.  
Els serveis de cessió d'espais i de consultoria seran recaptats per la Fundació UMH d'acord amb el quadre de preus vigents en cada moment i que per a l'execució d'aquest encàrrec haja estat aprovat pel Consell Social. (Annex II).  
  
Sèptima. Import econòmic de l'encomanda  
La gestió de la present encomanda té un cost d'execució de 770.171  ?. L'execució d'aquesta encomanda suposa la realització per part de la FUMH de 11.859 hores de treball directes, amb un cost de 64,94  ?/hora.  
Aquest import de l'encomanda es finançarà mitjançant els ingressos estimats de tercers i per aportació directa de la UMH. La diferència entre el cost d'execució de la present encomanda (770.171,25 ?) i els ingressos estimats de tercers (283.210,40 ?) dóna com a resultat l'aportació de la UMH, que segons el pressupost s'ha estimat en 486.960,85 ?.  
La Fundació UMH emetrà una factura mensual a la UMH, per l'import estimat de 486.961 ?, prorratejat als 12 mesos de durada de la present encomanda, segons les hores de treball realment executades cada mes. Aquesta quantia serà considerada com a ingrés a compte de la liquidació definitiva.  
El pagament d'aquestes factures es realitzarà dins dels 30 dies següents a la seua emissió.  
La Fundació podrà sol·licitar motivadament l'abonament anticipat de fins a un 12  % del volum d'hores anual per atendre les despeses derivades de l'encomanda. En cas que la UMH anticipe aquesta quantitat a la FUMH, aquesta quantia es regularitzarà en la liquidació anual de la present encomanda.  
  
Octava. Liquidació de l'encomanda  
Per a la liquidació de l'encomanda es calcularà un saldo de liquidació segons la diferència entre els ingressos i els costos de cadascuna de les activitats, segons els següents criteris:  
- Per ingressos derivats de la gestió de l'encomanda, la suma de:  
· els ingressos que la FUMH obtinga directament pels serveis prestats a les empreses vinculades al Parc Científic UMH.  
· els ingressos de les factures que emet la FUMH a la UMH per l'execució de la present encomanda.  
· tots aquells altres ingressos que s'hagen generat com a resultat de l'activitat encomanada.  
- Per costos derivats de la gestió de l'encomanda, la suma de:  
· els costos directes derivats de l'execució de l'encomanda.  
· els costos indirectes de la Fundació imputables a l'execució de la present encomanda, en els quals sempre estaran inclosos el cost anual d'indemnització al personal de la FUMH, directament i indirectament relacionats amb aquesta encomanda.  
La liquidació del saldo agregat del conjunt de les activitats encomanades, calculat segons s'ha descrit als paràgrafs anteriors, es realitzarà com les dades de l'any natural que va de l'1 de gener a 31 de desembre i s'executarà al mes de març de l'exercici següent.  
En cas que el saldo agregat de liquidació anteriorment descrit siga positiu, la UMH emetrà una factura a la FUMH per quantia de l'import positiu.  
En cas que el saldo agregat de liquidació anteriorment descrit siga negatiu, i sempre dins del límit del cost total de l'encomanda (770.171,25 ?) i de les disponibilitats pressupostàries de la Universitat, la FUMH emetrà una factura a la UMH per quantia de l'import negatiu.  
  
El pagament de la liquidació es realitzarà dins dels 30 dies següents.  
La Fundació realitzarà un informe de liquidació provisional de l'encomanda al mes d'octubre, per facilitar la realització de les previsions pressupostàries de l'exercici següent.  
La llei 28/2014 que modifica la llei 37/1992, de l'Impost sobre el Valor Afegit, declara les operacions d'encomandes dels art. 4.1.n) i 24.6 del TRLCSP no subjectes a l'Impost Sobre el Valor Afegit.  
  
Novena. Comissió de seguiment de l'encomanda  
Es constitueix una comissió de seguiment i control, formada per representants de cada part signant (o per les persones en qui ells deleguen): per part de la Fundació UMH, Tonia Salinas Miralles, directora gerent, Enrique Torrijos Fernández, director economicoadministratiu i Joaquín Fernández Muñoz, director dels Serveis Jurídics, i, per part de la UMH, Manuel Jordán Vidal, vicerector de Recerca i Innovació, Fernando Borrás Rocher, vicerector de Planificació i Emma Benlloch Marco, gerent, i José López Valero, director del Servei d'Informació Comptable i Gestió Econòmica i Financera.  
A aquesta Comissió li corresponen les funcions de planificar, fomentar, supervisar i avaluar els serveis i funcions prevists a la present encomanda, especialment:  
- El desenvolupament de l'encomanda, i la supervisió i el control de les iniciatives.  
- L'avaluació dels resultats econòmics derivats dels serveis que es gestionen segons aquest document.  
- La proposta de revisió de la tarifa base per al càlcul del cost de gestió.  
- La preparació d'una memòria anual sobre les activitats desenvolupades i la seua execució econòmica, amb el nivell de detall suficient per poder justificar el compliment d'aquest encàrrec.  
- Actualització dels criteris de selecció d'emprenedors i empreses participades.  
- Actualització dels criteris d'incorporació al Parc Científic.  
  
- Actualització de la tarifa de preus públics.  
- Proposta de mesures a adoptar en cas que el saldo agregat de la liquidació resultés negatiu, de conformitat amb allò descrit a la clàusula setena.  
  
Dècima. Vigència  
La present encomanda tindrà estarà vigent fins al 31 de desembre de 2017, i serà la data d'inici de l'execució de l'encomanda l'1 de maig de 2017, i en tot cas, l'endemà de la notificació, si és posterior. No obstant això, podrà prorrogar-se anualment de forma expressa per un període addicional de fins a quatre anys, si així ho decideix la UMH i si hi ha una dotació pressupostària i un informe positiu de l'activitat encomanada. Aquest informe haurà de ser emès per la Comissió de Seguiment dos mesos abans de la data de venciment, i caldrà sol·licitar-ne la pròrroga al vicerector de Planificació si es considera convenient. La pròrroga es realitzarà mitjançant la resolució del rector prèvia proposta del vicerector de Planificació.  
  
Onzena. Modificació i ampliació de l'encomanda  
L'encomanda de gestió podrà ser modificada i ampliada seguint els mateixos tràmits que la seua aprovació. En tot cas, haurà de ser modificada quan calga amb l'objecte d'adaptar el seu contingut al que disposa la normativa que siga aplicable.  
Als casos en què la Comissió de Seguiment propose encarregar a la FUMH la realització de nous projectes o programes que suposen una major dedicació per part de la FUMH, i si hi ha la preceptiva dotació pressupostària a la UMH per a una major despesa, aquests projectes o programes s'incorporaran com a annex a la present encomanda, un cop tramitada la modificació. En aquest annex es farà constar el pressupost del projecte o programa, el seu nom en cas que siga necessari, així com també qualsevol peculiaritat que en tinga.  
  
Dotzena. Resolució de l'encomanda  
Seran causes de resolució de l'encomanda:  
- L'incompliment per part de la Fundació UMH de l'activitat encomanada.  
- L'Existència de circumstàncies que facen impossible o innecessària la realització o continuació de l'activitat encomanada, per qualsevol de les parts.  
- La decisió unilateral de la UMH, que es comunicarà amb un preavís d'almenys tres mesos.  
En qualsevol d'aquests supòsits es procedirà a realitzar l'oportuna liquidació de l'encomanda.  
  
Tretzena. Adaptació de normativa vigent  
La present encomanda i els seus annexos s'han d'adaptar en tot moment a la normativa vigent, així com també a la normativa interna de la Universitat Miguel Hernández.  
  
Catorzena. Derogació d'acords anteriors  
Amb la formalització de l'acord queden sense efecte tots els documents públics o privats que s'hagen signat amb anterioritat entre la Universitat Miguel Hernández d'Elx i la Fundació UMH en relació amb els serveis objecte d'aquesta encomanda de gestió, i restarà pendent d'efectuar la necessària liquidació definitiva de les comandes de l'exercici precedent.  
  
Quinzena. Cessió de competències  
L'encomanda de gestió no suposa la cessió de titularitat de les competències ni dels elements substantius del seu exercici, atribuïdes a la Universitat Miguel Hernández d'Elx. No obstant això, es faculta la Fundació UMH a subscriure els convenis, contractes i altres acords que siguen necessaris per a l'execució de l'objecte d'aquesta encomanda.  
  
Setzena. Interpretació  
Correspon a la Universitat Miguel Hernández d'Elx dictar les resolucions d'interpretació de l'activitat material objecte de la present Encomanda de gestió.  
I en prova de conformitat amb els assumptes acordats signen les parts el present Conveni d'encomanda de gestió, per exemplar duplicat al lloc i data consignats a l'encapçalament.  
  
Per la Universitat Miguel Hernández d'Elx, el rector: Jesús Tadeo Pastor Ciurana.  
Per la Fundació UMH, el vicepresident segon: Francisco Borja Miralles.  
  
  
ANNEX I  
Règim d'ús de les instal·lacions i infraestructures de la UMH  
  
1. La UMH autoritza expressament l'ús de les instal·lacions i infraestructures de la seua titularitat reflectides a la clàusula segona del present document per a ser utilitzades per la Fundació UMH només per al compliment dels objectius marcats a l'encomanda.  
2. L'autorització permet no només l'ús de les instal·lacions per la pròpia Fundació UMH, sinó que també faculta la Fundació UMH per cedir la seua utilització, mitjançant l'oportú contracte, a les empreses que s'instal·len al Parc Científic. En tot cas, l'autorització es limita a la utilització dels béns, sense que en cap cas puga suposar-hi ni per a la Fundació UMH, ni per a tercers, l'adquisició de cap tipus de dret real.  
  
3. Com que l'autorització concedida té com a finalitat possibilitar a la Fundació UMH, com a mitjà propi i servei tècnic de la UMH, el compliment de les funcions encomanades per la UMH, l'ús dels esmentats béns per la Fundació UMH estarà exempt de contraprestació econòmica.  
  
4. La Fundació UMH i les empreses instal·lades al Parc Científic faran ús de les instal·lacions cedides d'acord amb les normes que estableix la UMH. Tant la Fundació UMH com les empreses usuàries assumeixen com a pròpia, en cada cas, la responsabilitat derivada de la utilització dels béns, i assumeixen l'obligació de formalitzar l'oportuna pòlissa d'assegurança.  
5. El manteniment de les instal·lacions, el qual inclou neteja, consergeria, obres de condicionament i millora, jardineria, subministraments (electricitat, aigua, i comunicacions) hi seran prestats i assumits per la UMH.  
6. La UMH es reserva la facultat d'inspeccionar els béns objecte d'autorització d'ús per garantir que són usats d'acord amb els termes de l'autorització.  
7. La present autorització estarà vigent mentre romanga en vigor l'encomanda de gestió. Com a conseqüència, la seua extinció anirà parella a qualsevol de les causes de resolució de l'encomanda que es recullen a la clàusula onzena.  
  
  
ANNEX II  
Quadre de preus públics per a la prestació del servei de gestió del Parc Científic de la UMH  
  
1. ASSOCIADA: 100 ?/mes.  
2. PACK DUO: (domiciliació social): 25 ?/mes.  
3. COWORKING:  
- 100 ?/mes per lloc. (coworking bàsic)  
- 275 ?/mes per lloc (coworking del CIEB)  
4. ESPAIS INDIVIDUALS:  
Despatx ubicat a la planta baixa de Quòrum 3 (estança núm. 14): 200 ?/mes  
  
Taula 1  
Volum de m² ?/m²  
<=35 m² 11,5  
50 m² 11  
75 m² 10,5  
100 m² 10  
150 m² 9  
>=200 m² 8  
  
  
Els preus anteriors inclouen la repercussió de despeses comunes que ascendeix a 4 euros/m²/mes:  
Es bonificarà el preu públic base de la taula 1, segons els criteris establerts a continuació.  
  
Taula 2  
Criteri de referència per a aplicació de descompte: el major entre els següents grups del PGC:   
Grup 1 Finançament Bàsic  
Grup 7 Vendes i Ingressos Descompte per a empreses spin off i start up PARTICIPADES UMH Descompte per a empreses start up NO participades UMH  
<=378.008 - 65,00 % 55,00 %  
530.329 - - 293.859 - 45,00 % 35,00 %  
485.764 - - 364.411 - 25,00 % 15,00 %  
947.277 - - 695.072 - 10,00 % 5,00 %  
>=500.000 - 0,00 % 0,00 %  
  
  
Els descomptes amunt establerts no són aplicables sobre els 4 - /m² / mes de repercussió de despeses comunes.  
Per a la tipologia d'empreses referenciades a la taula 2, es podria establir un període de com a màxim els 3 primers mesos del contracte, on només tinguen l'obligació d'abonar el cost del servei de domiciliació fiscal (pack duo; 25 - / mes + IVA). La concessió d'aquesta gràcia a les empreses participades per la UMH o start ups, interessades a instal·lar-se al Parc, només s'aplicarà en aquells casos en què es justifique la necessitat d'adaptar la infraestructura existent o bé es justifique la realització de gestions imprescindibles per poder realitzar el trasllat.  
  
5. ÚS DE TRASTERS: 50 ?/mes  
6. PER ÚS DELS LABORATORIS  
- Comuns del CIEB (equips, etc.): 100 ?/mes  
- Campana de Flux Laminar: 15 ?/mes  
7. PER LA PRESTACIÓ DE SERVEIS DE DADES:  
Segons el cabal contractat:  
  
Baixada Pujada PVP  
20 Mbps 2 Mbps 20,00 ?/mes  
50 Mbps 5 Mbps 30,00 ?/mes  
100 Mbps 10 Mbps 45,00 ?/mes  
200 Mbps 20 Mbps 55,00 ?/mes  
  
  
Serveis opcionals:  
  
SSL VPN (accés remot) 5 ?/mes  
IP fixa + redirecció de llocs (publicació de serveis) 6 ?/mes  
Backup en Xarxa (fins a 5 Gb) 5 ?/mes  
  
  
8. CONSULTORIA: 65 ?/ hora.  
9.SERVEI LLOGUER DE MOBILIARI D'OFICINA  
  
Servei de lloguer de mobiliari d'oficina PVP MES  
Armari 2 mòduls (mòdul baix de portes i calaixos   
d'arxiu) 7  
Armari 1 mòdul (mòdul baix de portes) 4  
a) Cadires 2.5  
Cadira de direcció 5  
Taula de direcció 5  
Taula de Juntes 7  
Taules de Treball sense calaixera 3  
Taules de Treball amb calaixera 4.5  
Taula Central Reunions 4  
Taula alta 2  
Calaixeres 3  
Tamborets rodes 2  
Prestatgeria 4  
  
  
10.SERVEI LLOGUER DE LES SALES I ESPAIS  
  
Sales PVP DIA (\*)  
Saló d'Actes Quòrum I 300,00  
Sala d'esdeveniments Quòrum III 120,00  
b) Aules de Formació Quòrum III 120,00  
  
  
(\*) Bonificació:  
- Descompte del 50 % Comunitat UMH.  
- En el cas d'Empreses instal·lades al Parc, no és aplicable aquest apartat, inclòs en el preu aplicable segons apartat 3. Espais Individuals.  
  
Consideració:  
- Reserva de fins a 4 hores ininterrompudes: s'aplicarà el 50 % del PVP Dia.  
- Reserva a partir de 4 hores ininterrompudes: es considerarà dia complet.